Río Chiquila

De Río Chiquila is en üm un bi 31 Kilometer langen Stroom in dat Departamento Santa Bárbara, Honduras, de in’n Río Chamelecón münnt.

De Río Chiquila billt sik an’n Süüdrand von Trascerros (Municipio Nueva Frontera) ut Quebrada El Zapotal (ut Noordwesten von El Zapotal) un Quebrada La Capuca (ut Noordoosten von Piladeros). Tohoop mit de Quebrada La Capuca is de Río Chiquila noch acht Kilometer länger (also üm un bi 39 Kilometer). Von dor flütt de Stroom na Süüdoosten an dat Dörp El Oro langs na dat Dörp Chiquila (Municipio Macuelizo), wo von rechts de Quebrada El Colichón münnt un de CA-4 mit en Brügg över’n Stroom föhrt. De Stroom wennt sik na Noordoosten na’n Oort Sula. Hier kummt de Río Chiquila in dat Quimistán-Daal (Valle de Quimistán) un münnt denn in’n Oosten von Sula in’n Río Chamelecón, de later sülvs in de Karibische See flütt. En beten stroomaf doot op dat Över güntsied ok de Río Tapalapa un de Río Blanco münnen.

Kategorie:Stroom
Kategorie:Departamento Santa Bárbara (Honduras)